ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ

ᱜᱨᱮᱴᱟᱨ ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱟᱨᱵᱟᱝ ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ (ᱥᱤ.ᱮᱢ.ᱮᱹ) ᱫᱚ ᱥᱤᱧᱚᱛ ᱨᱮ ᱯᱩᱱᱟᱹᱭ ᱟᱹᱰᱤ ᱥᱟᱹᱜᱮ ᱦᱚᱲ ᱮᱞᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱟᱱᱟ, ᱮᱥᱤᱭᱟ  ᱨᱮ ᱒᱒ ᱟᱱᱟᱜ ᱟᱹᱰᱤ ᱥᱟᱸᱜᱮ ᱟᱨ ᱡᱮᱜᱮᱫ ᱨᱮ ᱔᱐ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱴᱚᱴᱷᱟ ᱠᱟᱱᱟ ᱾ ᱥᱤ.ᱮᱢ.ᱮᱹ ᱨᱮ ᱪᱮᱱᱱᱟᱭ ᱨᱮᱱᱟᱜ ᱢᱩᱬ ᱥᱚᱦᱚᱨ ᱥᱮᱞᱮᱫ ᱟᱠᱟᱱᱟ, ᱱᱚᱣᱟ ᱪᱮᱱᱱᱟᱭ ᱦᱚᱱᱚᱛ ᱨᱮᱱᱟᱜ ᱥᱟᱶᱼᱥᱟᱶ ᱠᱟᱸᱪᱤᱯᱩᱨᱚᱢ, ᱪᱮᱸᱜᱚᱵᱚᱞᱞᱩᱨ ᱟᱨ ᱛᱤᱨᱩᱵᱷᱟᱞᱞᱩᱨ ᱦᱚᱱᱚᱛ ᱨᱮ ᱱᱚᱣᱟ ᱩᱯᱱᱚᱜᱚᱨ ᱢᱮᱱᱟᱜᱼᱟ ᱾ ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱩᱛᱷᱱᱟᱹᱣ ᱯᱨᱟᱫᱷᱤᱠᱚᱨᱚᱬ (ᱥᱤ.ᱮᱢ.ᱰᱤ.ᱮ.) ᱱᱚᱰᱟᱞ ᱮᱡᱮᱱᱡᱤ ᱠᱟᱱᱟ ᱱᱚᱣᱟ ᱢᱮᱴᱨᱚ ᱴᱚᱴᱷᱟ ᱵᱷᱤᱛᱤᱨ ᱨᱮ ᱱᱚᱜᱚᱨ ᱯᱞᱟᱱᱤᱝ ᱟᱨ ᱩᱛᱷᱱᱟᱹᱣ ᱮ ᱥᱟᱢᱵᱽᱲᱟᱣ ᱫᱚᱦᱚᱭᱟ ᱾ ᱑᱙᱗᱔ ᱥᱟᱞ ᱠᱷᱚᱱ, ᱥᱚᱦᱚᱨ ᱨᱮᱱᱟᱜ ᱜᱚᱴᱟ ᱥᱮᱦᱮᱫ ᱑,᱑᱘᱙ ᱠᱤᱞᱚᱢᱤᱴᱚᱨ᱒ ᱴᱚᱴᱷᱟ ᱫᱚ ᱥᱤ.ᱮᱢ.ᱮᱹ ᱞᱮᱠᱟᱛᱮ ᱧᱩᱛᱩᱢ ᱟᱠᱟᱱᱟ ᱟᱨ ᱥᱤ.ᱮᱢ.ᱰᱤ.ᱮ. ᱫᱚ ᱥᱚᱦᱚᱨ ᱟᱨ ᱚᱱᱟ ᱥᱩᱨᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱩᱛᱷᱱᱟᱹᱣ ᱨᱮᱱᱟᱜ ᱯᱞᱟᱱ ᱵᱮᱱᱟᱣ ᱞᱟᱹᱜᱤᱫ ᱛᱮ ᱯᱨᱟᱫᱷᱤᱠᱚᱨᱚᱬ ᱞᱮᱠᱟᱛᱮ ᱧᱩᱛᱩᱢ ᱟᱠᱟᱱᱟ ᱾


ᱠᱟᱹᱣᱰᱤ ᱟᱹᱨᱤ

ᱠᱚᱢᱯᱚᱡᱤᱥᱚᱱ
ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱫᱚ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱢᱤᱫ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱟᱱᱟ, ᱚᱠᱟᱨᱮ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱮᱱᱱᱟᱭ (ᱚᱠᱟ ᱫᱚ ᱢᱟᱬᱟᱝ ᱢᱚᱫᱽᱨᱟᱥ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ) ᱟᱨ ᱱᱚᱣᱟ ᱥᱮᱴᱮᱞᱟᱭᱤᱴ ᱥᱚᱦᱚᱨ ᱥᱮᱞᱮᱫ ᱟᱠᱟᱱᱟ ᱾ ᱟᱢᱫᱟᱡᱽ ᱒᱐ ᱥᱮᱨᱢᱟ ᱚᱠᱛᱚ ᱨᱮ ᱩᱛᱷᱱᱟᱹᱣ, ᱱᱚᱸᱰᱮ ᱵᱟᱨᱭᱟ ᱱᱚᱜᱚᱨ ᱱᱤᱜᱟᱢ ᱗ ᱜᱚᱴᱟᱝ ᱱᱚᱜᱚᱨ ᱯᱟᱞᱤᱠᱟ ᱟᱨ ᱑᱔ ᱜᱚᱴᱟᱝ ᱱᱚᱜᱚᱨ ᱵᱟᱹᱭᱥᱤ ᱥᱮᱞᱮᱫ ᱟᱠᱟᱱᱟ ᱾ ᱯᱩᱨᱟᱹ ᱴᱚᱴᱷᱟ ᱧᱮᱞ ᱫᱚᱦᱚ ᱫᱚ ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱩᱛᱷᱱᱟᱹᱣ ᱯᱨᱟᱫᱷᱤᱠᱚᱨᱚᱬ (CMDA) ᱦᱚᱛᱮᱛᱮ ᱦᱩᱭᱩᱜᱼᱟ, ᱱᱚᱣᱟ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱥᱚᱨᱠᱟᱨ ᱟᱜ ᱢᱤᱫ ᱜᱟᱶᱛᱟ ᱠᱟᱱᱟ, ᱱᱚᱣᱟ ᱴᱚᱴᱷᱟ ᱨᱮ ᱴᱟᱣᱩᱱ ᱯᱞᱟᱱᱤᱝ, ᱩᱛᱷᱱᱟᱹᱣ, ᱴᱨᱟᱝᱯᱚᱨᱴᱮᱥᱚᱱ ᱟᱨ ᱦᱟᱣᱥᱤᱝ ᱨᱤᱱᱤᱡ ᱠᱟᱹᱢᱤᱭᱟᱹ ᱢᱮᱱᱟᱭᱟ ᱾ ᱥᱤᱮᱢᱰᱤᱮ ᱨᱮᱱᱟᱜ ᱜᱚᱴᱷᱚᱱ ᱫᱚ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱞᱟᱹᱜᱤᱫ ᱮᱱᱴᱤᱜᱨᱮᱴ ᱵᱩᱱᱤᱭᱟᱹᱫ ᱤᱱᱚᱷᱨᱟᱥᱴᱨᱟᱠᱟᱪᱟᱨ ᱨᱮᱱᱟᱜ ᱯᱞᱟᱱ ᱟᱨ ᱩᱛᱷᱱᱟᱹᱣ ᱨᱮ ᱪᱩᱱᱟᱹᱣ ᱨᱮᱱᱟᱜ ᱥᱚᱢᱟᱫᱷᱟᱱ ᱞᱟᱹᱜᱤᱫ ᱛᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱠᱟᱹᱪᱤᱯᱩᱨᱚᱢ ᱟᱨ ᱛᱤᱨᱩᱵᱷᱟᱞᱞᱩᱨ ᱞᱮᱠᱟᱱ ᱜᱨᱮᱴᱟᱨ ᱪᱮᱱᱱᱟᱭ ᱠᱚᱨᱯᱚᱨᱮᱥᱚᱱ (ᱪᱮᱱᱱᱟᱭ ᱦᱚᱱᱚᱛ) ᱨᱮᱱᱟᱜ ᱵᱟᱦᱨᱮ ᱴᱚᱴᱷᱟ ᱨᱮ ᱜᱟᱶᱛᱟ ᱩᱛᱷᱱᱟᱹᱣ ᱨᱮᱱᱟᱜ ᱚᱵᱷᱟᱵᱽ ᱢᱮᱱᱟᱜᱼᱟ ᱾

ᱱᱚᱜᱚᱨ ᱱᱤᱜᱟᱢ ᱠᱚ
ᱜᱨᱮᱴᱟᱨ ᱪᱮᱱᱱᱟᱭ ᱱᱚᱜᱚᱨ ᱱᱤᱜᱟᱢ
ᱚᱵᱷᱟᱫᱤ ᱱᱚᱜᱚᱨ ᱱᱤᱜᱟᱢ
ᱛᱟᱢᱵᱚᱨᱚᱱ ᱱᱚᱜᱚᱨ ᱱᱤᱜᱟᱢ

ᱱᱚᱜᱚᱨ ᱯᱟᱞᱤᱠᱟ ᱠᱚ
ᱯᱩᱱᱚᱢᱚᱞᱞᱤ
ᱛᱷᱨᱤᱨᱩᱱᱤᱱᱨᱟᱵᱩᱨ
ᱛᱷᱨᱤᱨᱩᱵᱷᱮᱨᱠᱚᱰᱩ
ᱢᱚᱝᱜᱚᱰᱩ
ᱠᱩᱱᱫᱽᱨᱟᱛᱷᱩᱨ

ᱦᱚᱱᱚᱛ ᱠᱚ
ᱪᱮᱱᱱᱟᱭ ᱦᱚᱱᱚᱛ (ᱯᱩᱨᱟᱹᱣ ᱟᱠᱟᱱᱟ)
ᱠᱟᱸᱪᱤᱯᱩᱨᱚᱢ ᱦᱚᱱᱚᱛ (ᱵᱟᱝ ᱯᱩᱨᱟᱹᱣ ᱟᱠᱟᱱᱟ)
ᱛᱤᱨᱩᱵᱷᱟᱞᱞᱩᱨ ᱦᱚᱱᱚᱛ (ᱵᱟᱝ ᱯᱩᱨᱟᱹᱣ ᱟᱠᱟᱱᱟ)
ᱪᱮᱸᱜᱚᱞᱯᱚᱴᱴᱩ ᱦᱚᱱᱚᱛ (ᱵᱟᱝ ᱯᱩᱨᱟᱹᱣ ᱟᱠᱟᱱᱟ)

ᱱᱚᱣᱟ ᱡᱚᱛᱚ ᱧᱮᱞ ᱢᱮ
 ᱢᱩᱢᱵᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ
 ᱫᱤᱞᱞᱤ ᱢᱟᱦᱟᱱᱚᱜᱚᱨ ᱴᱚᱴᱷᱟ
 ᱠᱚᱞᱠᱟᱛᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Chennai metropolitan area map 
CDMA plan 

ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱚ
ᱛᱷᱚᱠ:ᱪᱮᱱᱱᱟᱭ ᱨᱮᱱᱟᱜ ᱚᱛᱱᱚᱜ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ